Diari Oficial de la Generalitat Valenciana


Sumari del DOGV 8867, del 27-07-2020 (2020/4774)

Notificació de la sentència dictada en el recurs d'apelació número 609/2019.
----------------------------------------------------------------------------

### Dades del document

Número de DOGV
:   8867

Data del DOGV
:   27-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4774


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurs d'apelació número 609/2019. [2020/4774]  
Procediment: recurs d'apel·lació (LECN) núm. 609/2019.  
Dimana del núm. 1950/2015 del Jutjat de Primera Instància núm. 1 de Torrevieja  
  
Edicte  
En el recurs a què s'ha fet referència, s'ha dictat la resolució que té el text que, literalment, és com segueix:  
Sentència núm. 688/2019  
Il·lms. Srs.:  
President: José Manuel Valero Díez.  
Magistrat: Marcos de Alba y Vega.  
Magistrat: Fernando Fernández-Espinar López.  
Elx, 20 de desembre de 2019.  
La secció novena de l'Audiència Provincial d'Alacant, amb seu a Elx, integrada pels Il·lms. Srs. expressats al marge, ha vist les actuacions de procediment ordinari (LPH - 249.1.8) 1950/2015, seguides davant del Jutjat de Primera Instància núm. 1 de Torrevieja, de què coneix, en grau d'apel·lació, en virtut del recurs entaulat per la part demandant, la comunitat de propietaris Garajes Virginia, part que intervé en l'alçada en condició de recurrent, representada pel procurador el senyor Alberto Cánovas Seiquer i dirigida pel lletrat el senyor Antonio Ferrández Amorós; i, com a part apel·lada, Imago Mar, SL, representada pel procurador el senyor Pascual Moxica Pruneda i dirigida pel lletrat el senyor Oscar L. Herreros Chico.  
  
Dispositiva  
Estimem el recurs d'apel·lació interposat per la representació processal de la comunitat de propietaris Garajes Virginia contra la sentència del Jutjat de Primera Instància número 1 de Torrevieja, de 2 d'abril de 2019, que revoquem. En lloc d'aquesta, estimem íntegrament la demanda presentada per la comunitat de propietaris esmentada contra la mercantil Virginia Martín, SL, declarada en rebel·lia, a la qual condemnem a pagar a la demandant la quantitat de 31.724,51 euros, més els interessos legals i els processals des de la data d'aquesta sentència d'apel·lació, així com les costes causades en la instància. Absolem la demandant de la imposició de les costes causades per la codemandada absolta, Imago Mar, SL, per la qual cosa cada part ha d'abonar les costes causades a instàncies seues i les comunes, a mitges.  
Amb la devolució del depòsit constituït.  
Feu saber a les parts que aquesta sentència no és ferma i que, en contra, s'hi pot interposar un recurs extraordinari per infracció processal i/o un recurs de cassació, en els casos previstos en els articles 468 i següents de la LEC, dins del termini de 20 dies comptador a partir de l'endemà de la notificació, perquè siguen resolts, segons els casos, per la sala civil i penal del Tribunal Superior de Justícia de la Comunitat Valenciana o per la sala civil del Tribunal Suprem.  
Atés que es desconeix el domicili o la residència actuals de la part Virginia Martín, SL, mitjançant la resolució del dia de hui, de conformitat amb el que es disposa en els articles 156.4 i 164 de la Llei 11/2000, d'enjudiciament civil, i, a petició de la part apel·lant, ordenem la publicació d'aquest edicte en el DOGV per a portar a efecte la diligència de notificació de sentència a Virginia Martín, SL.  
  
Elx, 19 de maig de 2020. La lletrada de l'Administració de justícia: M. Soledad Tato González.